Ο **Ερρίκος Ανδρέου** (Αθήνα, 15 Δεκεμβρίου 1938 - 21 Ιανουαρίου 2023) ήταν Έλληνας σκηνοθέτης και σεναριογράφος.

Βιογραφία
---------

Γεννημένος στην Αθήνα, μεγάλωσε στο Γιοχάνεσμπουργκ της Νότιας Αφρικής. Εκεί, σπούδασε σε αγγλοφώνο πανεπιστήμιο ιστορία της τέχνης και αγγλική λογοτεχνία και συνέχισε τις σπουδές του στο σενάριο και την σκηνοθεσία στη Μεγάλη Ακαδημία Κινηματογράφου της Ρώμης.

Με την επιστροφή του στην Ελλάδα εργάστηκε σαν βοηθός σκηνοθέτη σε διεθνείς παραγωγές, όπως *Τα κανόνια του Ναβαρόνε*, και *Λέων της Σπάρτης*. Το 1961 σκηνοθέτησε την πρώτη του ταινία *Ο εφιάλτης* σε δικό του σενάριο και παραγωγή, η οποία διακρίθηκε στο Φεστιβάλ του Νέου Δελχί και στο Φεστιβάλ Κινηματογράφου Θεσσαλονίκης. Το 1964 σκηνοθέτησε την ταινία *Επιστροφή*, η οποία κέρδισε το βραβείο Α΄ γυναικείου ρόλου στο Φεστιβάλ Θεσσαλονίκης και το 1966 την ταινία *Διχασμός*, η οποία κέρδισε το κρατικό βραβείο σκηνοθεσίας, αλλά και διεθνή διάκριση στο κινηματογραφικό φεστιβάλ του Σικάγου.

Το 1967 συνεργάστηκε με τη Φίνος Φιλμ στην ταινία *Εκείνος και εκείνη*. Στη συνέχεια σκηνοθέτησε και άλλες ταινίες, συνεργαζόμενος με Αμερικανούς και Ιταλούς παραγωγούς. Το 1970 σκηνοθέτησε, σε δικό του σενάριο και παραγωγή, την ταινία *Η ανταρσία των 10* η οποία κέρδισε το βραβείο σκηνοθεσίας στο Φεστιβάλ Θεσσαλονίκης. Το ίδιο βραβείο κέρδισε και τον επόμενο χρόνο, για την ταινία της Φίνος Φιλμ *Η μεγάλη στιγμή του ‘21 - Παπαφλέσσας*. Το 1979 σκηνοθέτησε την αγγλόφωνη ταινία *Κραυγές στον άνεμο*, η οποία γυρίστηκε εξ ολοκλήρου στη Νέα Υόρκη.

Από το 1977 και μετά στράφηκε στην τηλεόραση σκηνοθετώντας αρκετές επιτυχημένες σειρές.

Απεβίωσε στις 21 Ιανουαρίου 2023 σε ηλικία 84 ετών έπειτα από πολύμηνη νοσηλεία σε νοσοκομείο της Αθήνας λόγω σοβαρών προβλημάτων υγείας.

Προσωπική ζωή
-------------

Στις 18 Ιουνίου 1973, ο Ερρίκος Ανδρέου παντρεύτηκε την ηθοποιό Νόρα Βαλσάμη, την οποία είχε γνωρίσει κατά την διάρκεια των γυρισμάτων της ταινίας *Τα δυο πόδια σε ένα παπούτσι* της Φίνος Φιλμ. Απέκτησαν έναν γιο, τον Κωνσταντίνο-Ερρίκο.

Φιλμογραφία
-----------

Κινηματογράφος| Έτος | Τίτλος | Πιστώνεται ως |
| --- | --- | --- |
| Σκηνοθέτης | Σεναριογράφος | Παρ. |
|
| 1961 | *Εφιάλτης* | Ναι | Ναι |  |
| 1965 | *Διχασμός* | Ναι |  |  |
| *Η Επιστροφή* | Ναι | Ναι |  |
| 1966 | *Εκείνος κι εκείνη* | Ναι |  |  |
| 1969 | *Τα δυο πόδια σ' ένα παπούτσι* | Ναι |  |  |
| *Κατηγορώ το κορμί μου* | Ναι |  |  |
| 1970 | *Έρωτας δίχως σύνορα* | Ναι |  |  |
| *Η ανταρσία των 10* | Ναι |  |  |
| *Ο προδότης πρέπει να πεθάνει* | Ναι |  |  |
| 1971 | *Δώστε τα χέρια* | Ναι |  |  |
| *Παπαφλέσσας* | Ναι |  |  |
| 1972 | *Αναζήτησις* | Ναι |  |  |
| 1974 | *Λεσβιακός Αύγουστος* | Ναι |  |  |
| *Ψυχή και σάρκα* | Ναι |  |  |
| 1976 | *Το αγκίστρι* | Ναι |  |  |
| 1979 | *Κραυγές στον άνεμο* | Ναι |  |  |
| 2004 | *Βελούδο από μετάξι* | Ναι |  |  |
| 2010 | *Μοιραία σχέση* | Ναι |  |  |

Παραπομπές
----------

1. ↑  www.zougla.gr/politismos/sinema-politismos/article/pe8ane-o-erikos-andreou.
2. ↑  Ανακτήθηκε στις 20  Ιουνίου 2019.
3. ↑  Ανακτήθηκε στις 20  Ιουνίου 2019.
4. 1 2  «Ερρίκος Ανδρέου (Σκηνοθέτης, Σεναριογράφος)». *Φίνος Φιλμ*. Αρχειοθετήθηκε από το πρωτότυπο στις 27 Αυγούστου 2019. Ανακτήθηκε στις 29 Αυγούστου 2019.
5. ↑  «Πέθανε ο σκηνοθέτης Ερρίκος Ανδρέου». *www.zougla.gr*. Ανακτήθηκε στις 21 Ιανουαρίου 2023.
6. ↑  *Διχασμός* στην Ταινιοθήκη της Ελλάδος. Ανακτήθηκε στις 22 Ιανουαρίου 2023.
7. ↑  *Επιστροφή* στην Ταινιοθήκη της Ελλάδος. Ανακτήθηκε στις 22 Ιανουαρίου 2023.
8. ↑  *Εκείνος κι εκείνη* στην Ταινιοθήκη της Ελλάδος. Ανακτήθηκε στις 22 Ιανουαρίου 2023.
9. ↑  *Τα Δυο Πόδια σ' ένα... Παπούτσι!* στην Ταινιοθήκη της Ελλάδος. Ανακτήθηκε στις 22 Ιανουαρίου 2023.
10. ↑  *Έρωτας δίχως σύνορα* στην Ταινιοθήκη της Ελλάδος. Ανακτήθηκε στις 22 Ιανουαρίου 2023.
11. ↑  *Η ανταρσία των 10* στην Ταινιοθήκη της Ελλάδος. Ανακτήθηκε στις 22 Ιανουαρίου 2023.
12. ↑  *Δώστε τα χέρια* στην Ταινιοθήκη της Ελλάδος. Ανακτήθηκε στις 22 Ιανουαρίου 2023.
13. ↑  *[Αναζήτησις* στην Ταινιοθήκη της Ελλάδος. Ανακτήθηκε στις 22 Ιανουαρίου 2023.
14. ↑  *Ψυχή και Σάρκα* στην Ταινιοθήκη της Ελλάδος. Ανακτήθηκε στις 22 Ιανουαρίου 2023.
15. ↑  *Το Αγκίστρι* στην Ταινιοθήκη της Ελλάδος. Ανακτήθηκε στις 22 Ιανουαρίου 2023.

Εξωτερικοί σύνδεσμοι
--------------------

* Ο Ερρίκος Ανδρέου στην IMDb (Αγγλικά)